cyanic-selkie/wikianc huggingface dataset:
Theresa May
Premier
Een van haar grootste take as premier is om die Verenigde Koninkryk se lidmaatskap van die Europese Unie op te skort, 'n voorstel wat deur 'n meerderheid van Britse kiesers in 'n referendum op 23 Junie 2016 goedgekeur is. Op 29 Maart 2017 het May die Europese Unie formeel van dié voorneme in kennis gestel en die voorgeskrewe tweejarige onderhandelingsproses begin volgens artikel 50 van die Verdrag oor die Europese Unie wat die onttrekking van lidstate reël.
Transistor
Inleiding
Moderne transistors word verdeel in twee kategorieë: bipolêre spervlaktransistors (BSTs) en veldeffektransistors (VETs). Die geleidingsvermoë tussen die transistor se uitgang en gemene terminale neem toe wanneer 'n elektriese stroom vir BVT of 'n elektriese spanning vir VET tussen die inset en gemene terminale toegepas word. Die stroomvloei deur die uitgang en gemene terminaal van die transistor word dus beheer deur die stroom (BST) of spanning (VET) tussen die inset en gemene terminale van die transistor. Die eienskappe van die transistor word bepaal deur die soort transistor.
Die term "transistor" het oorspronklik verwys na puntkontaktransistors, maar is vinnig vervang met die meer praktiese bipolêre spervlaktransistor in die vroeë 1950's. Net so het die simbool vir die transistor verwys na hierdie lank reeds verouderde toestelle. Vir 'n kort tyd tydens die vroeë 1960's het sommige vervaardigers en tydskrifte oor elektronika begin om simbole te gebruik wat die konstruksie van verskillende BST meer akkuraat uitgebeeld het, maar dit is later laat vaar.
Theresa May
Premier
Nóg in die geledere van die Konserwatiewe Party nóg in die Verenigde Koninkryk as geheel is konsensus bereik oor die land se toekomstige status buite en beleid teenoor die EU. Met die uitroep van 'n verkiesing in April, wat twee maande later gehou is, het May onder die indruk van gunstige meningspeilings 'n groter mandaat vir haar beleid en die onderhandelinge met die EU gesoek.
Transistor
Inleiding
In analoogstroombane word transistors gebruik as seinversterkers (gelykstroomversterkers, klankversterkers of radiofrekwensieversterkers) en lineêrgereguleerde spanningsbronne. Transistors word ook gebruik in digitale stroombane as elektroniese skakelaars, selde as afsonderlike komponent, maar meestal as 'n onderdeel van 'n geïntegreerde stroombaan. Digitale stroombane sluit in: logiese hekke, rekenaargeheue, mikroverwerkers en digitale seinverwerkers (DSV).
Waarde van die transistor
Die transistor word beskou as een van die belangrikste uitvindsels van die twintigste eeu. Die transistor is die sleutelkomponent van prakties alle moderne elektronika. Die sukses van die transistor rus op die geoutomatiseerde massaproduksie van transistors teen 'n baie lae per-transistorkoste.
Theresa May
Premier
Die Konserwatiewe Party het nogtans nie daarin geslaag om 'n algehele meerderheid setels in die Laerhuis te verower nie en selfs teruggesak van 330 tot 318 setels. May het vervolgens 'n sogenaamde confidence-and-supply-ooreenkoms met die Noord-Ierse Demokratiese Unionisteparty (DUP) gesluit waarvolgens dié party die Konserwatiewe regering tydens mosies van wantroue en stemmings oor die begroting sal steun.
Transistor
Waarde van die transistor
Hoewel miljoene afsonderlike transistors (bekend as diskrete transistors) steeds gebruik word, word die meerderheid in geïntegreerde stroombane gebruik saam met diodes, resistor, kapasitors en ander elektroniese komponente om volledige elektroniese stroombane te vorm. 'n Logiese hek bestaan uit ongeveer twintig transistors terwyl moderne mikroverwerkers miljoene transistors bevat.
Aangesien die koste van transistors laag is, is daar 'n neiging om inligting te digitaliseer. Die vermoë van rekenaars om vinnige soektogte, sorteer en prosessering van digitale inligting te kan verrig maak dit meer effektief indien inligting gedigitaliseer is. As 'n resultaat word die meeste media vandag in digitale vorm gelewer vir omskakeling na analoog deur gebruik te maak van rekenaarsagteware.
Voordeel van transistors bo vakuumbuise
Voor die uitvinding van die transistor was vakuuumbuise die hoof- aktiewe komponent in elektroniese toerusting. Die sleutelvoordele van transistors bo vakuumbuise is die volgende:
Geskiedenis
Die eerste drie patente vir die veldeffektransistorbeginsel is in Duitsland geregistreer in 1928 deur die fisikus Julius Edgar Lilienfeld, maar hy het geen navorsingsartikel gepubliseer nie, dus is die uitvinding deur die industrie geïgnoreer. In 1934 het nog 'n Duitse fisikus, Dr. Oskar Heil, 'n ander veldeffektransistor gepatenteer. Daar is geen bewys dat hierdie toestelle vervaardig is nie, maar daar is in die 1990 gewys dat een van Lilienfeld se ontwerpe wel werk soos beskryf. Regsdokumente van die Bell Labs patent wys dat Shockley en Pearson werkende weergawes van die Lilienfeld patent vervaardig het, maar het nogtans nie verwys na die patent in enige van die navorsings of historiese artikels wat gevolg het nie.
Op die 16de Desember 1947 het William Shockley, John Bardeen en Walter Brattain die eerste praktiese puntkontaktransistor vervaardig. Hierdie werk het gevolg uit die oorlogtydse pogings om suiwer germanium "kristal" meng diodes te vervaardig vir gebruik as 'n frekwensie menger in mikrogolfradareenhede. 'n Parallelle projek oor germanium diodes aan die Purdue Universiteit het daarin geslaag om 'n goeie kwaliteit germanium halfgeleierkristal te vervaardig wat deur Bell Labs gebruik is. Vroeë vakuumbuistegnologie het nie vinnig genoeg geskakel nie, wat gelei het tot die gebruik van halfgeleierdiodes deur die Bell Labs span. Met die kennis ter hande het hulle na die ontwerp van die triode gekyk, maar dit nie maklik gevind nie. Bardeen het uiteindelik 'n nuwe vertakking van oppervlakfisika ontwikkel om die vreemde gedrag wat hulle waargeneem het te beskryf. Bardeen en Brattain het uiteindelik daarin geslaag om 'n werkende toestel te vervaardig.
Bell Labs het 'n generiese naam nodig gehad vir die nuwe uitvindsel. 'n Verskeidenheid name is voorgestel, maar die voorstel van transistor deur John R. Pierce het 'n interne loting gewen.
Bell het dadelik die puntkontaktransistor begin vervaardig in lae volumes. Prototipes van net-transistor AM radios is gedemonstreer, maar was in werklikheid net laboratoriumeksperimente. In 1950 het Shockley 'n radikaal verskillende transistor, die bipolêre voegvlaktransistor, ontwerp. Hoewel die werking van 'n puntkontaktransistor en bipolêre voegvlaktransistor verskil verwys die term "transistor" vandag meestal na die bipolêre voegvlaktransistor. Transistorradio vervaardiging is ook deur ander maatskappye gedoen onder lisensie. Ou transistors was chemies onstabiel en slegs bruikbaar vir lae spanning en lae-frekwensietoepassings, maar hierdie tekortkomings is met tyd oorbrug.
Soorte Transistors
Transistors word gekatogoriseer deur:
Palaja
Palaja is 'n commune in die Aude département in suidwes Frankryk. Die dorpie het meer as 2000 inwoners en is teen die voetheuwels van die Corbières sowat 4 kilometer van die Cité de Carcassonne geleë.
Sedert Januarie 2002 vorm dit deel van die Communauté d'agglomération du Carcassonais. Die dorpie is 148 m bo seespieël met die hoogste punt in die commune "Montahut" (324 m), tussen Montrafet en die Estanave ruïnes. Die commune se oppervlak bedra 1505 hektaar wat verdeel word in wingerde, velde, woude en beboude gebiede.
11 écarts (gehuggies) in die commune is bewoon: Cazaban, Palajanel, Le Bordeur, Ste Hélène, Bazalac, Montgrand, Cassagnac, Montrafet, La Sauzette, Gondal en Rhode.
Marie Brink
Marie Brink (27 November 1888 – 18 Januarie 1975) was 'n Deense aktrise. Sy was bekend vir haar rolle in die rolprente Kongen af Pelikanien (1928), En sømand går i land (1954), en A Hullaballo at the Castle (1959).
Fanie Fourie's Lobola
Fanie Fourie's Lobola is 'n Suid-Afrikaanse romantiese komedie wat op 1 Maart 2013 vrygestel is. Die rolprent is gebaseer op die gelyknamige roman deur Nape à Motana. Die hoofrolspelers sowel as die produksiespan het van diverse kulture gekom. Die hooffokus van die rolprent is inter-kulturele verhoudings en die uitdagings wat daarmee gepaard gaan.
William Henry (akteur)
William Henry (10 November 1914 – 10 Augustus 1982) was 'n Amerikaanse akteur. Hy was bekend vir sy rolle in die rolprente The Thin Man (1934), Television Spy (1939), Emergency Squad (1940), en The Invisible Informer (1946).
Oryx
Gemsbokke (ook spitsbokke of spiesbokke genoem) is 'n genus van wildsbokke wat in die droë gebiede van Afrika en Arabië voorkom. Hulle is gehoefde soogdiere wat vinnig kan hardloop en tot die subfamilie van perdagtige wildsbokke (Hippotraginae) behoort.
Gemsbokke is herbivore (hulle vreet plante). Hulle vreet gras, struike en wortels, en spandeer die meeste van hul tyd aan beweiding. Die bokke is almal herkouers; hulle sluk hul voedsel sonder om dit te kou. Ná 'n ruk sal hulle gedeeltes daarvan opbring en herkou, voordat hulle dit finaal insluk. Hulle is aangepas om in droë gebiede te oorleef en kan weke klaarkom sonder om water te drink, aangesien hulle baie van die water wat hulle benodig, kry van die plante wat hulle vreet.
Pous Silvester I
Silvester I was die 33ste pous van die Rooms-Katolieke Kerk.
Biografie
Pous Silvester I (ook gespel Sylvester) is volgens die Liber Pontificalis 'n Romein van geboorte, die seun van Rufinus en Justa. Op 31 Januarie 314 volg hy Pous Miltiades op en regeer tot sy dood op 31 Desember 335. Hy word opgevolg deur Pous Markus. Die beskrywing van sy lewe in die Vita beati Sylvestri (Lewe van die Heilige Silvester) word tans legendaries geag. Die naam ‘Silvester’ beteken ‘Woudman’.
Pontifikaat
Die pous het deel gehad aan die veroordeling van die Ariane en ook aan die kerkvergadering van Nicea in 325 waar die Apostoliese geloofsbelydenis ontstaan het. Hy het gesante na die eerste ekumeniese raad gestuur. Gedurende sy pontifikaat is verskeie groot kerke gebou soos die basiliek van Laterane en die Heilige Kruis kerk (Santa Croce). Die kerk van Equitius, 'n Romeinse ouderling, naby die baddens van keiser Diocletianus bestaan vandag nog.
Verering
Silvester word as heilige vereer. Sy gedenkdag is op 31 Desember in die Rooms-Katolieke Kerk en 2 Januarie in die Oosters-Ortodokse Kerk. Hy is die beskermheilige van huisdiere, 'n goeie oes en die nuwe jaar. Sy reliek word gehou in die kerk San Silvestro in Capite in Rome.
Nota
Saamgestel uit die Nederlandse, Engelse, Duitse en Franse wiki’s.
Die profeet
Opsomming
Die profeet Al Mustafa woon al 12 jaar in die stad Orphalese en is op die punt om aan boord te gaan van 'n skip wat hom huis toe sal bring. Hy word deur 'n groep mense gekeer, met wie hy onderwerpe soos die lewe en die menslike toestand bespreek. Die boek is verdeel in hoofstukke wat handel oor liefde, huwelik, kinders, gee, eet en drink, werk, vreugde en hartseer, huise, klere, koop en verkoop, misdaad en straf, wette, vryheid, rede en passie, pyn, self- kennis, onderrig, vriendskap, praat, tyd, goed en kwaad, gebed, plesier, skoonheid, godsdiens en dood.
Gewildheid
Die profeet is in meer as 100 tale vertaal, wat dit een van die mees vertaalde boeke in die geskiedenis maak. Teen 2012 was daar in Amerika alleen reeds nege miljoen eksemplare verkoop sedert die oorspronklike publikasie daarvan in 1923.
Van die ambisieuse eerste druk van 2000 eksemplare in 1923, het Knopf 1 159 eksemplare verkoop. Die vraag na die profeet het die volgende jaar verdubbel - en die jaar daarna weer verdubbel. Dit is in 1926 deur Madeline Mason-Manheim in Frans vertaal. Teen die tyd van Gibran se dood in 1931 is dit ook in Duits vertaal. Die jaarlikse verkope het in 1935 12 000 bereik, 111 000 in 1961 en 240 000 in 1965. Die boek se verkope het in 1957 die een miljoen kerf verbygesteek. Op 'n stadium is daar wêreldwyd meer as 5000 eksemplare per week van Die profeet verkoop.
Inspirasie
Alhoewel hy as 'n Maroniet gebore is, is Gibran nie net deur sy eie godsdiens beïnvloed nie, maar ook deur Islam, en veral deur die mistisisme van die Soefisme. Sy kennis van die bloedige geskiedenis van Libanon, met sy vernietigende faksiestryde, het sy geloof in die fundamentele eenheid van godsdienste versterk, wat sy ouers tentoongestel het deur mense van verskillende godsdienste in hul huis te verwelkom. Daar is ook verbindings en parallelle gemaak met William Blake se werk, sowel as die teologiese idees van Walt Whitman en Ralph Waldo Emerson, soos reïnkarnasie en die Oer-siel. Temas van invloed in sy werk was Islamitiese/Arabiese kuns, Europese klassisisme (veral Leonardo da Vinci) en romantiek (Blake en Rodin), die Broederskap van die Pre-Rafaëliete, en meer moderne simboliek en surrealisme.
Gibran het vanaf 1912 'n aantal sterk bande met die Bahá'í-geloof gehad. Een van Gibran se kennisse, Juliet Thompson, het verskeie anekdotes aangaande Gibran gerapporteer. Sy onthou dat Gibran 'Abdu'l-Bahá, die leier van die godsdiens, ontmoet het tydens die reis van Abdu'l-Bahá na die Weste. Gibran was nie in staat om die aand voordat hy hom persoonlik ontmoet het, ten einde sy portret in April 1912 op die eiland Manhattan te laat teken, te slaap nie. Gibran het later aan Thompson gesê dat hy in 'Abdu'l-Bahá' "die Ongesiene gesien het, en vervul is van die gees daarvan." Gibran het in 1912 aan Die profeet begin werk," toe hy die eerste motief vir sy eilandgod gekry het, wie se "Prometheuse ballingskap 'n eiland sal wees." In 1928, na die dood van 'Abdu'l-Bahá, tydens die bywoning van 'n rolprent van' Abdu'l-Bahá, het Gibran opgestaan om te praat en in trane die verhewenheid van 'Abdu'l-Bahá verkondig en self nog gehuil nadat hy die geleentheid verlaat het.
Tantieme en outeursregbeheer
Die boek het op 1 Januarie 2019 die openbare domein in die Verenigde State betree. Dit was reeds in die openbare domein in die Europese Unie, Kanada, Rusland, Suid-Afrika, en Australië.
Arthur Ashe
Arthur Robert Ashe jr. (1943–1993) was 'n Amerikaanse tennisspeler. Hy het in 1969 professioneel begin speel en op 1975 die eerste swart man geword wat die mansenkelspeltitel op Wimbledon wen. Hy het drie Grand Slam-enkeltitels in sy loopbaan verower: die Amerikaanse Ope in 1968, die Australiese Ope in 1970 en Wimbledon in 1975. Hy het ook twee Grand Slam-dubbelspeltitels ingepalm: die Franse Ope in 1971 en die Australiese Ope in 1977. Hy het in 1981 uitgetree.
Die profeet
Tantieme en outeursregbeheer
Gibran het opdrag gegee dat die tantième en outeursregte van sy materiaal na sy dood deur sy tuisdorp, Bsharri, Libanon, besit word. Die Gibran National Committee (GNC) in Bsharri bestuur die Gibran Museum. Die GNC, wat in 1935 gestig is, is 'n nie-winsgewende korporasie wat die eksklusiewe regte besit om die outeursreg van die Libanese skrywer Kahlil Gibran in en op sy literêre en artistieke werke te bestuur.
Die tuin van die profeet
Gibran het Die profeet opgevolg met Die tuin van die profeet, wat postuum in 1933 gepubliseer is. Die tuin van die profeet handel oor die besprekings van Al Mustafa met nege dissipels, na sy terugkeer na 'n tydelike afwesigheid.
Arthur Ashe
Ashe is op 10 Julie 1943 in Richmond, Virginië in die Verenigde State van Amerika, gebore. Hy is op 6 Februarie 1993 dood ná 'n bloedoortapping met bloed wat met die vigsvirus besmet was.
Die profeet
Aanpassings
1973 - The Profit; Albran's Serial, 'n parodie wat in 1973 gepubliseer is deur Price/Stern/Sloan, Kalifornië, soos geskryf deur die fiktiewe Kehlog Albran (skuilnaam vir die skrywer Martin A. Cohen en Sheldon Shacket). Dit het in 1981 'n vierde druk beleef.
1974 - The Prophet by Khalil Gibran: 'n musikale interpretasie met Richard Harris. Musiek gekomponeer deur Arif Mardin, Atlantic Records
Arthur Ashe
In 1985 is hy in die Internasionale Tennisheldesaal vereer. Op 20 Junie 1993 het pres. Bill Clinton die presidensiële medalje van vryheid postuum aan hom toegeken. Die Arthur Ashe-stadion in New York Stad is na hom genoem.
Die profeet
Aanpassings
2002 - Elektroniese en new-age-musiekkomponis Gandalf en die verteller Thomas Klock het 'n CD met die Duitse weergawe - Der Prophet - met musiek gemaak.
Pedro Pascal
Pedro Pascal (gebore 2 April 1975) is 'n Amerikaanse akteur. Hy is bekend vir sy rolle in die rolprente The Adjustment Bureau (2011), The Great Wall (2016), en Kingsman: The Golden Circle (2017), en in die televisiereeks Game of Thrones (2011).
Die profeet
Aanpassings
2010 - The Propheteer; 'n Boek van politieke satire wat die profeet voorstel as George W. Bush tydens 'n lesing aan sy ondersteuners op die grasperk voor die Withuis terwyl hy wag vir sy helikopter na Texas. ISBN 978-1-4502-6057-2
Arthur Ashe
Grand Slam-rekord
Die tabel toon Ashe se prestasie tydens elk van die Grand Slam-toernooie in mansenkels waaraan hy deelgeneem het:
Die profeet
Bibliografie
Kahlil Gibran, 1973. The Prophet by ; Uitgewer Alfred A Knopf, Inc.; A Borzoi ASIN: B004S0ZKJO
Lugdruk
Lugdruk is die krag wat deur die gewig van die atmosfeer op die aarde se oppervlak uitgeoefen word. Die atmosfeer kan nie in die ruimte wegdryf nie, omdat dit deur die aarde se swaartekrag "vasgehou" word. Die helfte van die atmosfeer se masse is in die onderste 5 km geleë, en 99% hiervan is 30 km van die grond af. Dit beteken dat hoe hoër 'n mens in die atmosfeer opbeweeg, hoe dunner word die lug. Lugdruk neem dus af wanneer die hoogte bo seevlak toeneem. Iemand wat in Durban (0 m bo seevlak) woon, ervaar dus meer druk as iemand wat in Johannesburg (1 000 m bo seevlak) woon, omdat die persoon in Durban 'n groter massa lug het wat van bokant hom of haar druk uitoefen.
Lugdruk word in hektopascal (hPa) gemeet. Die standaard seevlakdruk is 1 013,2 hPa. Die instrument waarmee druk gemeet word, is 'n barometer. Daar is verskillende soorte barometers wat deur mense by hul huise en deur die weerdiens gebruik word.
'n Isobaar is 'n lyn op 'n kaart wat al die plekke met dieselfde lugdruk met mekaar verbind.`
Canon EOS 650D
Die Canon EOS 650D, bekend as die Kiss X6i in Japan of die Rebel T4i in die Amerikas, is 'n 18.0 megapieksel digitale enkellensreflekskamera (DSLR), wat op 8 Junie 2012 deur Canon bekend gestel is. Dit is die opvolger van die EOS 600D/Kiss X5/Rebel T3i en die voorganger van die EOS 700D/Kiss X7i/Rebel T5i. Verkope het op 15 Junie 2012 afgeskop. Met die bekendstelling was die aanbevole kleinhandelprys vir die kamera VS$849.99, £699.99), en €839.99 (insluitend BTW).
Funksies
Die 650D is die eerste Canon DSLR wat oor deurlopende outofokus beskik in die videomodus, wat Canon 'n "hibriede CMOS AF" noem. Hierdie funksie, wat hoofsaaklik bedoel is vir video-opnames, implementeer 'n nuwe sensortegnologie waarin sekere pieksels toegewy is aan fase-opsporing AF (tradisioneel gebruik in DSLR's) en ander aan kontras-opsporing AF (gebruik in video-opnemers). Wanneer die onderwerp in die middel van die raam is, word fase-opsporing gebruik om die onderwerp se huidige ligging te identifiseer, met kontras-opsporing wat dan gebruik word om die fokus fyner in te stel. Hibriede CMOS AF sal beskikbaar wees met al die lense, maar ander verbeterings aan video-outofokus, spesifiek in die gladde werking en stilheid, sal afhang van die gebruik van Canon se nuwe STM lense, waarvan twee aangekondig is saam met die 650D. DPReview het opgemerk dat hierdie hibriede CMOS AF-stelsel soortgelyk is aan die fokusstelsel van die Nikon 1 spieëllose kameras.
Die 650D is ook die eerste DSLR van enige vervaardiger wat toegerus is met 'n raakskerm, maar dit is nie die eerste verwisselbare lenskamera met hierdie funksie nie. Byna al die skietparameters en kamerafunksies kan beheer word óf via die raakskerm, of met die knoppies en beheerskyf.
Die AF-stelsel wat gebruik word vir stilfoto's deur middel van die optiese soeker is by die EOS 60D geërf. Al 9 punte is van die kruistipe, eerder as net die sentrale punt van die 600D. Die sentrale punt is ook 'n dubbele kruistipe (dws, ook sensitief vir diagonale lyne) by f / 2.8. Die EOS 650D is gebou met twee nuwe skietmodes ontwerp vir onervare fotograwe. Die "draagbare nagtoneel" en die "HDR agterlig"-modus. Die Draagbare Nagtoneel verminder die risiko van vervaging tydens die neem van nagskote sonder 'n driepoot, terwyl die "HDR agterlig" Canon se gepatenteerde multiskootstelsel gebruik om drie foto's in een te kombineer, met die balansering van beide die voorgrond- en agtergrondblootstelling.
Ergonomie
Die 650D het min of meer dieselfde afmetings as die 600D, en afgesien van die raakskerm grootliks dieselfde fisiese beheer as die vorige xxxD modelle. Een noemenswaardige verskil is dat die twee-posisie kragskakelaar van die 600D vervang is met 'n drie-posisie skakelaar op die 650D, met die bykomende posisie wat gebruik word om videoskiet te aktiveer.
Spoed
Die DIGIC 5-verwerker, wat die eerste keer in 'n verbruikersvlak Canon DSLR gebruik word, maak voorsiening vir 'n beduidende toename in die deurlopende skietvermoë van die 600D van 5.0 rame per sekonde, verhoog van 3.7 rame per sekonde. Die 650D is ook die eerste Canon DSLR wat die UHS-I bus ondersteun. Die 650D se outofokus tydens lewendige sigmodus is ongeveer twee keer vinniger as die 600D s'n.
Beezy Bailey
Beezy Bailey (1962-) is ’n Suid-Afrikaans kunstenaar van verskeie mediums wat dikwels met die establishment die draak steek. Hy is onder andere 'n skilder, beeldhouer, sketser en fotograaf. Sy werk is in die David Bowie-kunsversameling, asook verskeie ander versamelings opgeneem.
Uit frustrasie teen regstellende aksie het hy twee werke vir die Kaapse Triënnale ingeskryf, een onder sy eie naam, en die ander onder die naam Joyce Ntobe. Hierdeur wou by die gevaar van neerbuigende omgekeerde rassisme en politieke korrupsie in kuns besweer. Sy eie werk is egter afgekeur, terwyl die van Ntobe in 1988 deur die Suid-Afrikaanse Nasionale Kunsmuseum aankoop is. Nadat die kurator met hul swart kunstenaars gespog het, het hy aangekondig dat hy die werk geskep het, wat tot 'n mediaskandaal aanleiding gegee het.
Bailey is op 21 Julie 1962 in Johannesburg gebore. In 1986 verwerf hy 'n kunstegraad aan die Byam Shaw-kunsskool in Londen. Hy is getroud met twee kinders en woon seisoenaal in Kaapstad en Londen.
Farah Fath
Farah Fath (gebore 1 Mei 1984) is 'n Amerikaanse aktrise. Sy is bekend vir haar rolle in die televisiereekse Days of Our Lives (1965), One Life to Live (1968), en American Dreams (2002).
Mogens Brix-Pedersen
Mogens Brix-Pedersen (22 Maart 1930 – 13 November 2002) was 'n Deense akteur. Hy was bekend vir sy rolle in die rolprent Kun sandheden (1975) en in die televisiereekse Rejseholdet (1983) en Gøngehøvdingen (1992).
Kingston upon Thames
Kingston upon Thames is 'n stad in die suidweste van Londen, in die Royal Borough of Kingston upon Thames. Voor 1965 was Kingston deel van die graafskap Surrey, en vandag is die Surrey County Council nog steeds in die dorp. In 2007 het die stad 'n bevolking van sowat 157 900 gehad.
Heideroosjes
Heideroosjes (op vorige albums as De Heideroosjes gemeld) is 'n Limburgse poppunkgroep wat uit vier Horstse jongelinge bestaan. Hul lirieke is gewoonlik Engels- of Nederlandstalig, alhoewel hulle soms ook in Duits sing. In die nommer "Euronoise" sing die groep selfs in verskillende tale deurmekaar. Die groep, wat in 1989 gevorm is, bestaan uit Marco Roelofs (stem), Frank Kleuskens (kitaar), Fred Houben (baskitaar) en Igor Hobus (perkussie). Die groepsnaam is Nederlands vir "heiderosies" en is gekies vir die ironiese kwaliteit daarvan, aangesien die meeste punkgroepe se name duistere, seksuele of gewelddadige temas weerspieël. Die naam is geneem vanuit 'n kabaretkonferensie van die Belgiese komediant Urbanus, wat grappenderwys gesê het dat hy 'n liedjie vir "'n punkgroep van Limburg genaamd De Heideroosjes" geskryf het. Die viertal is bekend vir hul energieke en opswepende direkte optredes.
In November en Desember 2005 het Heideroosjes 'n toer ter ere aan Ramones deur Holland en België onderneem waartydens hulle uitsluitlik covers van Ramones gespeel het. Hulle het soos Ramones aangetrek en hulself Ramroosjes genoem. Die groep het Nederlandse nasionale nuusopslae gemaak deur 'n snit saam met die burgemeester van Maastricht, Gerd Leers, op te neem. Die snit, getiteld "Dope Man", satiriseer die sagte dwelmbeleid van Nederland, wat in hul oë hipokrities is. 'n Paar weke daarna het die Nederlandse Minister van Justisie, Piet Hein Donner, 'n kletskunsliedjie met kletskunstenaar Meester G opgeneem in antwoord op "Dope Man". In hierdie snit verdedig hy sy sagte dwelmbeleid.
Bruce Hensel
Bruce Hensel is 'n Amerikaanse vervaardiger, akteur, en skrywer. Hy is bekend vir sy rolle in die rolprente Death Wish 4: The Crackdown (1987) en Radio Free Albemuth (2010).
Beren Saat
Beren Saat (gebore 26 Februarie 1984) is 'n Turkse aktrise.
Savannah Stehlin
Savannah Stehlin (gebore 6 Maart 1996) is 'n Amerikaanse aktrise. Sy is bekend vir haar rolle in die rolprente The Family Stone (2005) en Spork (2010), en in die televisiereekse Cold Case (2003) en State of Mind (2007).
Highveld (Londen)
Highveld is die naam van die ampswoning van die Suid-Afrikaanse hoë kommissaris in Londen. Die huis is geleë naby die middestad in die buurt Camden.
Highveld is gebou in die laat-Victoriaanse styl en is versier met antieke meubels en kunswerke, soos 'n besondere Kaapse koperkandelaar, skilderye (o.a. deur Pierneef) en 'n kosbare versameling antieke horlosies.
Tussen 1984 en 1987 was dr. Denis Worrall die ambassadeur in Groot-Brittanje. Sy vrou Anita het in 1986 in samewerking met William Lorimer die huis en sy inhoud beskryf in die boek Highveld – the story of a house. In die jare 1950 tot 1954 was dr. A.L. Geyer die hoë kommissaris in Londen. Die boek Briewe uit Highveld deur mev. Anna Geyer het in 1965 verskyn en die boek Vier jaar in Highveld deur dr. Geyer in 1969.
Die woning van die Suid-Afrikaanse ambassadeur in Den Haag staan bekend as Bosveld.
Adrian Pasdar
Adrian Pasdar (gebore 30 April 1965) is 'n Amerikaanse akteur en regisseur. Hy is bekend vir sy rolle in die rolprente Top Gun (1986), Near Dark (1987), en Carlito's Way (1993), en in die televisiereeks Heroes (2006).
Charleston
Charleston kan na een van die volgende verwys:
Anders Peter Bro
Anders Peter Bro (gebore 26 Oktober 1965) is 'n Deense akteur en regisseur. Hy is bekend vir sy rolle in die rolprente Legionnaire (1998) en King's Game (2004), en in die televisiereeks Unit 1 (2000).
Generasie X
Generasie X (algemeen afgekort tot Gen X) is die demografiese generasie wat die baby boomers opvolg. Daar is geen presiese datums vir wanneer hierdie groep begin of eindig nie; demograwe en navorsers gebruik tipies die aanvang van die geboortejaar wat wissel van die vroeë tot middel-1960's en eindig by geboortejaar wat wissel van die laat 1970's tot die vroeë 1980's.
Oorsprong van die term
Die term "generasie X" is op verskillende tye dwarsdeur die geskiedenis gebruik om die vervreemde jeug te beskryf. In die 1950's het die Hongaarse fotograaf Robert Capa Generasie X as die titel vir 'n foto-essay oor die jong mans en vroue wat onmiddellik na die Tweede Wêreldoorlog grootgeword het gebruik. In 1976, het die Engelse musikant Billy Idol die bynaam gebruik as die naam vir 'n punk rock-musiekgroep.
Julien-Marie Crozet
Julien-Marie Crozet (1728 - 1782), 'n seevaarder uit Port Louis, Mauritius, na wie die Crozeteilande vernoem is, word op 26 November 1728, as die oudste van 17 kinders van Joseph Crozet in Port Louis gebore. Na 'n kort skoolopleiding vertrek hy in September 1739, op 11 jarige ouderdom as pilotin, op die skip Maurepas na Pondichéry in Frans-Indië. Hy keer in Mei 1741 terug. In Desember 1742 vertrek hy vir twee jaar na China, steeds as pilotin, aan boord die Philibert. Van toe af spandeer hy meer en meer tyd op die see en begin hy die sporte van 'n vloot loopbaan klim.
Seeloopbaan
In 1771 is hy as tweede in bevel op die Mascarin deel van die ontdekking van die Crozeteilande deur Marc-Joseph Marion du Fresne. Die ontdekking vorm deel van 'n reis vanaf Mauritius na Tahiti wat oorspronklik daarop gemik was om Ahu-toru, 'n Tahitiaan wat na Parys gebring is, terug te neem na Tahiti. Die skepe, die Mascarin en die Marquis de Castries, verlaat Port Louis in Oktober 1771. Die Tahitiaan sterf egter in Madagaskar van pokke en 'n suidelike rigting word ingeslaan. Marion-Dufresne en Julien Crozet, herontdek die Marion- en Prins Eduard-eilande voor hulle die Crozeteilande op 22 Januarie 1772 bereik. 'n In-besit-neemplegtigheid word op 24 Januarie op Île de la Possession gehou - Julien Crozet word aan wal gestuur waar hy die eilande in besit neem deur 'n bottel met 'n perkament in die naam van koning Louis XV neer te lê. Die eiland word Île de la Possession na aanleiding van die gebeurtenis. Crozet oorleef die voorval in Nieu-Seeland waar Marion-Dufresne en twaalf ander bemanningslede in 'n Maoriaanval sterf.
Hy keer in Augustus 1776 na Port Louis terug. In sestien jaar van getroude lewe was hy skaars 3 jaar tuis. Dit verhoed hom egter nie om in Maart 1777 as kaptein van die Elisabeth sy swanger vrou by huis te laat nie. Volgens sommige berigte sterf hy in 1780 op sy laaste reis, "iewers op die see". Ander berigte wil dit hê dat hy op 24 September 1782 in Parys gesterf het. Sy vrou, Jeanne-Marguerite Crozet, sterf op 14 Januarie 1784 op twee-en-veertig-jarige ouderdom in Port Louis.
Sedert 1966 dra 'n straat in die Kerzo-distrik van Port Louis die naam Julien Crozet.
Elista
Elista (Russies: Эли́ста of Элиста́; Kalmikies: Элст, Elst) is die hoofstad van die Republiek van Kalmikië, ’n federale deelgebied van Rusland. Die naam kom van elsn, die Kalmikiese woord vir "sanderig". Die bevolking in 2014 was 108 608.
2016
Die jaar 2016 was 'n skrikkeljaar wat volgens die Gregoriaanse kalender op 'n Vrydag begin het. Dit was die 16de jaar van die 21ste eeu n.C. en in teenstelling met gewone jare het die jaar 366 dae en 'n 29 Februarie gehad.
Jason Faunt
Jason Faunt (gebore 20 November 1974) is 'n Amerikaanse akteur en vervaardiger. Hy is bekend vir sy rolle in die televisiereekse Power Rangers Time Force (2001), Battleground: The Art of War (2005), en Power Rangers Megaforce (2013).
Tennis Borussia Berlin
Tennis Borussia Berlin is 'n sokkerklub uit Berlyn, die hoofstad van Duitsland.
Die klub is in 1902 gestig en was oorspronklik 'n tennis- en ping-pongklub. Die klub was in 1932 en 1941 die Berlynse kampioen en in 1932 het die klub die kwarteindstryd om die Duitse titel gehaal.
Die klub het in die 1970’s twee seisoene in die Bundesliga deurgebring, maar soos vele ander Berlynse klubs het TeBe 'n geskiedenis van finansiële probleme.
TeBe se tuisveld is die Mommsenstadion, wat in 1930 gebou is en 'n nasionale gedenkwaardigheid is.
Mary Stein
Mary Stein is 'n Amerikaanse aktrise. Sy is bekend vir haar rolle in die rolprente Babe: Pig in the City (1998), How the Grinch Stole Christmas (2000), Men in Black II (2002), en Changeling (2008).
Adama Barrow
Adama Barrow, gebore 16 Februarie 1965 in die Jimara-dorpie Mankamang Kunda naby Basse, is sedert 19 Januarie 2017 die dienende president van die Gambië.
Hy is 'n vroom Moslem, het twee vroue en vyf kinders. Hy het in die vroeë jare 2000 in Engeland gewoon en as eiendomsagent gewerk. Hy is lid van die United Democratic Party.
In 2016 het 'n koalisie van 7 opposisiepartye hom gekies as kandidaat vir die presidentsverkiesing van 2 Desember. Hy het hierdie verkiesing met 'n klein meerderheid gewen. Aanvanklik het sy voorganger Yahya Jammeh die uitslag aanvaar, maar later het hy geweier om opsy te staan. Barrow is in Senegal in die Gambiese ambassade as president beëdig en magte van die Ecowas-lande het Gambië binnegeval. Jammeh is in ballingskap gedwing.
Ossewabrandwag
duimnael|regs|320px|Dr. [[Hans van Rensburg (staande, derde van links) en lede van die Ossewabrandwag se Transvaalse beheerraad. Voor: N.J.R. Roets, J.P.S. Rossouw, M.S.F. Grobler, P. Bothma, G.J. Puren. Staande: Onbekend, Louis Botha, Hans van Rensburg, onbekend, M.C. Eloff, adv. J.D. Jerling, Hendrik Neethling, onbekend, onbekend, ds. S.J. Stander (van Hartebeestfontein), kapt. Henri Slegtkamp (van Spioenkop), G. Opperman.]]
Die Ossewabrandwag (afgekort as OB) was 'n nasionalistiese Afrikaner-organisasie in Suid-Afrika wat in die konsistorie van die Tweetoringkerk in Bloemfontein op 4 Februarie 1939 gestig is met dr. J.F.J. (Hans) van Rensburg aan die stuur daarvan. Dit is gestig met die doel om groeiende Afrikanernasionalisme te verteenwoordig wat versterk is deur die simboliese Trek van 1938 ter eeufeesviering van die Groot Trek. Die OB het noue bande gehad met dr. D.F. Malan se Herenigde Nasionale Party en die Afrikaner Broederbond en het spoedig ontwikkel van 'n kulturele organisasie na 'n hoogs gemotiveerde politieke stem. Teen 1941 het die organisasie reeds ongeveer 350 000 lede gehad.
In September 1942 is die OB deur generaal Jan Smuts verbied en het die organisasie ondergronds gegaan. Daar is geen aanduiding beskikbaar dat die OB formeel ontbind het nie, maar voor 1960 het die organisasie reeds ophou bestaan as 'n samehangende organisasie.
Kusfynbos en -renosterveld
Die kusfynbos en -renosterveld is 'n WWF-ekostreek van Suid-Afrika, wat byna geheel en al in die Wes-Kaap geleë is. Net 'n klein gedeelte daarvan lê in die Oos-Kaap.
Hierdie ekostreek is dié deel van die Kaapse floraryk wat op ongeveer 300 m hoogte lê en dit kan aan die kus, maar ook in lae gebiede tussen die berge gevind word. Die plantegroei op die berge is verskillend en behoort gewoonlik tot die bergfynbos en -renosterveld-ekostreek. Min het oorgebly van die kusfynbos en veral die renosterveld, ongeveer 4% is steeds min of meer ongeskonde. Die bergplantegroei is beter beskerm.
Veldbrande speel 'n groot rol in hierdie streek. Neerslae val gewoonlik in die winter en is 200 mm tot 250 mm aan die sukkulente Karoo se kant, maar die meeste streke kry ongeveer 300 - 750 mm per jaar. Die temperatuur is matig. Dit word selde warmer as 30° C en dit vries ook min.
Die onvrugbare sanderige grond word deur 'n enorme rykdom aan endemiese plante gekenmerk, waaronder die protea-spesies moontlik die bekendste is, maar daar is ook vygies of geofiete. Die fauna is minder skouspelagtig, veral onder soogdiere, maar daar is byvoorbeeld 109 reptielspesies waarvan 19 endemies is. Daar word ook 6 endemiese voëlspesies in die kus- en bergfynbos aangetref:
Heitsi-eibib
Heitsi-eibib is die mitologiese halfgod van die Khoikhoi van die weskus van suidelike Afrika.
Rol
Hy is beskou as 'n half-menslike wese en 'n teruggekeerde held uit die voorgeslagte. Die rol van hierdie kulturele held het van plek tot plek en van tyd tot tyd verskil. Hy was 'n vrugbaarheidsgod, 'n meesterlike towernaar, die god van die diere en die natuur, die beskermer van die jagters, en soms 'n voorbeeldige vegter, maar ook soms as 'n bedrieër. In sekere stories word hy as deel van die skepping van die wêreld voorgestel.
Dood en wedergeboorte
Heitsi-eibib word gebore, sterf en dan vind 'n wedergeboorte plaas. In sekere legendes word hy voorgestel as die seun van 'n koei wat deur “magiese” gras bevrug is. Na sy opstanding lewer hy verdere diens aan die mensdom. Omdat hy meermale gesterf het en telkens herbore word, is daar baie legendes oor die wyse waarop hy om die lewe gekom het.
Klipstapels
Langs die oeroue voetpaaie van die Khoikhoi aan die noorde- sowel as suidekant van die Oranjerivier word op opvallende plekke hopies klippe aangetref. Dit word beskou as die veelvuldige graftes van Heitsi-eibib. Namas wat by sulke klipstapels verbygekom het, het verder klippe en ook blare en tabak daarop geplaas. Dit is gedoen ter ere van die voorvadergeeste en om so geluk en 'n goeie reis te verseker. In die Auasberge in Namibië is van hierdie stapels tot monument verklaar.
Wondergat
By Cornellskop naby Anniesfontein (net noordwes van Kuboes) in die Richtersveld is die grot bekend as die Wondergat. Die Namas het 'n heilige ontsag vir die grot gehad omdat hulle dit beskou het as die blyplek van Heitsi-eibib wat daar oor sy skatte die wag hou.
Let Wel
Moet hierdie onderwerp nie verwar met Geitsi Gubib (Brukkaros) nie.
Oog (fontein)
'n Oog of fonteinoog is dikwels die sinoniem vir 'n natuurlike fontein of ondergrondse waterbron. Dit kan die opening wees waardeur die fontein sy water uitstoot, waar die ondergrondse water uitborrel of uitvloei of die oorsprong waaruit 'n rivier ontspring. Hierdie gebied waar die oog voorkom sluit oor die algemeen vlaktes en moerasse in.
Woordgebruik
Die gebruik van "oog" om na 'n fontein te verwys, kom nie in Nederlands, Engels, Duits of Frans voor nie. Die leenvertaling "eye" en die leenwoord "oog" kom albei wel in Suid-Afrikaanse Engels voor, onder die invloed van Afrikaans. In Suid-Afrika vind mens onder meer die name Die Oog in Kuruman, Molopo Oog Natuurreservaat (naby Mahikeng) en "Malmane Oog" (nou Malmane Eye) tussen Lichtenburg en Ottoshoop. Die -oog in Schiermonnikoog aan die noorde van Nederland het niks met die oogvormigheid uit te waai nie; dit is gewoon etimologies dieselfde as die ei in eiland en oy in die Nordiese tale.
Volgens Van Wyk het die betekenisverruiming van "oog" in Afrikaans self ontwikkel. In Afrikaanse Etimologieë deur Boshoff en Nienaber word vermeld die begrip is reeds so opgeneem in die Sweed Hendrik Jacob Wikar se Berigt van 1779, maar "o.a. ook in Boesmans en Maleisies".
Wikar het as soldaat by die VOC aangesluit, maar in 1773 'n klerklike posisie beklee, wat toon dat sy taalgebruik (Kaaps-Hollands) na wense was. Hy het weens sy dobbelskuld gedros en die binneland ingevaar, waar hy sy wederervaringe langs die Oranjerivier (Gariep, of Grootrivier), en die ontmoeting met drie Khoekoestamme opgeteken het (om later as verslag voorgelê te word om deur Baron Van Plettenberg begenadig te word en na die Kaap terug te keer). In hierdie Berigt staan daar:
Afrikaans is inderdaad nie al taal wat van "oog" gebruik maak nie.
In Maleisies is daar mata air vir fontein of bron, wat letterlik "wateroog" beteken, waarvan daar ook spore te vinde is in die Malgassiese "maso" (oog) in "mason-drano" (letterlik "wateroog"; die betekenis wissel tussen fontein(opening), reservoir of rivierbedding)
In die Suid-Amerikaanse Spaans bestaan die begrip "ojo de agua", wat ook fontein beteken en veral in Mexiko en Argentinië as pleknaam dien. Sowel in Portugal as Brasilië is daar plekname wat "Olho-d'água" toebedeel is. En Katalaans gebruik by geleentheid "ull (d'aigua)".
Pearston
Die dorp is op 21 September 1859 gestig toe 'n vergadering op die plaas Rustenburg van Casper Lötter gehou is en besluit is dat die Nederduitse Gereformeerde Kerk 'n gedeelte van die plaas sou koop vir die oprigting van 'n pastorie en 'n noodkerk. Die Ringsvergadering van Graaff-Reinet van 12 Oktober dieselfde jaar keur die versoek goed. Die dorp is opgemeet in besproeiings- en woonerwe en genoem na ds. John Pears van Somerset-Oos wat as konsulent opgetree het.
'n Bestuursraad het die dorp van 1861 af bestuur en op 11 Junie 1911 word dit 'n munisipaliteit.
Pearston is vandag 'n sonnige dorp met 'n ontspanne, sorgelose atmosfeer, gewoonlik kenmerkend van 'n nedersetting wat aan geen vername pad- of spoorverbinding geleë is nie. Somerset-Oos lê 51 km van hier, Cradock 87 km en Graaff-Reinet 72 km.
Wuppertal
''Hierdie artikel handel oor die stad in Duitsland. Vir die Suid-Afrikaanse dorpie, sien gerus Wupperthal.''
Wuppertal is 'n stad in Noordryn-Wesfale in die weste van Duitsland, met 'n bevolking van 349 470 op 31 Desember 2011 en 'n oppervlakte van 168,41 km². Die stad is op 1 Augustus 1929 uit die stede Elberfeld, Barmen, Ronsdorf, Cronenberg en Vohwinkel as Barmen-Elberfeld gestig en ná 'n referendum in 1930 in Wuppertal vernoem. Wuppertal is wêreldwyd bekend vir die Wuppertaler Schwebebahn, 'n hangspoorlyn,  wat op 1 Maart 1901 as Einschienige Hängebahn System Eugen Langen geopen is.
Koolstofkringloop
Die koolstofkringloop of koolstofsiklus is die biochemiese kringloop waar koolstof tussen die biosfeer, die geosfeer, die hidrosfeer en die atmosfeer van die aarde uitgeruil word. Ander sterrekundige liggame mag dalk eenderse koolstofkringlope hê, maar niks is tans hiervan in die mensdom se kennis nie.
Vaslegging
Deur fotosintese word CO_2, koolstofdioksied-gas, aan die atmosfeer onttrek. Plante gebruik sonenergie en water om dit in organiese stowwe om te sit. Dit word vaslegging genoem. Chemies is dit 'n reduksie waarin die oksidasietoestand van 4+ wat die koolstofatoom in die koolstofdioksiedmolekuul het, verlaag word. Tegelykertyd word suurstof vrygestel en energie opgegaar. Hierdie proses kan tydelik wees, wanneer die koolstof later weer geoskideer word en opnuut in die kringloop opgeneem word. Van die koolstof kan egter ook in die aarde begrawe raak, uit die kringloop onttrek en in die geosfeer opgegaar word. Dit is hoe ruolie en steenkool ontstaan het.
Respirasie
Snags vind in plante die omgekeerde proses van fotosintese plaas, wat respirasie genoem word. Ander lewensvorme soos diere doen dit nie net snags nie maar altyd. Respirasie is 'n oksidasieproses. Organiese stowwe word weer in koolstofdioksied omgesit om die vasgelegde energie vry te stel. Gewoonlik word suurstof daarby verbruik, maar daar is ook anaërobiese vertering. Indien die respirasie organiese stowwe betref wat in ons tyd vasgelê is, sal dit die koolstofdioksiedkonsentrasie in die atmosfeer nie verander nie. Indien dit egter die verbranding van ruolie of steenkool betref word koolstof wat miljoene jare geleë uit die kringloop onttrek is, opnuut in omloop gebring. Hierdoor het die koolstofdioksiedkonsentrasie sedert die Industriële Revolusie baie toegeneem.
Horst, Limburg
Horst (Limburgs: Haors, Hôrs) is 'n dorp in die Nederlandse provinsie Limburg. Die voormalige munisipaliteit het sowat 12 000 inwoners (2007) en 'n oppervlakte van 19 km². Horst behoort sedert 2001 tot en is die administratiewe setel van die in hierdie jaar gestigte munisipaliteit Horst aan de Maas.
Christoffer Bro
Christoffer Bro (gebore 30 Oktober 1935) is 'n Deense akteur en regisseur. Hy is bekend vir sy rolle in die rolprent Dangerous Summer (1969) en in die televisiereekse Alletiders nisse (1995) en Taxa (1997).
Tweekol-lipvis
Identifikasie
Die vis word tot 45 cm lank en is een van die kleiner visse in die genus. Die kleur skema kan varieer. Dit kan van rooibruin tot groenbruin wees. Die keel en onderkant is altyd ligter. Die stertvin het 'n ongewone vorm; die boonste en middelste stekels van die vin is langer wat die vin 'n verwaarloosde voorkoms gee. Die onvolwasse visse het 'n geronde stert. Ouer volwasse visse het dikwels 'n breë, donker horisontale streep op die sye wat in vlekke opbreek. Alle visse het groenerige strepe op die kop en by party straal dit uit van die oë.
Hulle leef in rotskus areas en ook aflandige riwwe in water wat 2 tot 50m diep is. Die visse is alleenlopers of kom in pare voor. Hulle is sku en skuil agter seegras of digte alge groei, waar hulle goed gekamoefleer is. Die vis vreet bodem ongewerweldes. Die mannetjies is hoogs territoriaal en hou 'n harm aan.
Wind
Wind is die horisontale beweging van lug. Dit word veroorsaak deur verskille in lugdruk. Lug beweeg altyd van gebiede met 'n hoër lugdruk na gebiede met 'n laer lugdruk. Hierdie vermoë van die lugmolekule in die atmosfeer om rond te beweeg, is baie belangrik omdat dit weersveranderinge tot gevolg het.
Wind word in terme van rigting en spoed beskryf. Die windrigting word altyd aangegee as de rigting waarvandaan die wind waai. 'n Oostelike wind waai dus van die ooste en beweeg na die weste, terwyl 'n noordelike wind van die noorde suidwaarts beweeg. Windrigting word by lughawens deur 'n windkous aangedui, maar elders (bv. op kerktorings) deur 'n weerhaan. Dit word as punte van die kompas of as grade kloksgewys van die ware of geografiese noorde aangetoon.
Windspoed word met 'n windmeter gemeet. Die windmeter bestaan uit ten minste drie tregtervormige bekers of keëls wat aan 'n vertikale spoel vas is. Die wind oefen meer druk uit op die hol kante as op die bolvormige (ronde) kante, wat die bekers laat draai. Die aantal omwentelings wat per tydseenheid gemaak word, is 'n maatstaf van die windspoed. Die spoed van wind word in meter per sekonde (m·s-1) of as knope aangegee.
Steven Pasquale
Steven Pasquale (gebore 18 November 1976) is 'n Amerikaanse akteur en vervaardiger. Hy is bekend vir sy rolle in die rolprent Aliens vs. Predator: Requiem (2007) en in die televisiereekse Six Feet Under (2001) en Rescue Me (2004).
Snoepwinkel
'n Snoepwinkel of snoepie is 'n winkel waarin daar lekkergoed en koeldrank en soms ander lekkernye of voedselitems verkoop word soos sjokolade, roomys, skyfies, worsbroodjies, pasteie, ens.
Snoepwinkels by skole
Baie skole het snoepwinkels. Die hoofdoel van die snoepies is om 'n diens aan leerders en ouers te bied, maar kan ook help om skoolfondse aan te vul. Snoepwinkels by skole het meestal vasgestelde ure en is gewoonlik oop tydens pouses. Sommige snoepies word ook voor en na skool bedryf. Dit is belangrik dat snoepies by skole voedsame kos verkoop wat die kinders se ontwikkelende breine en liggame ondersteun. Sommige ouers en voogde kan aan hul kinders geld gee om nou en dan kos by die snoepie aan te skaf, terwyl ander ouers van kinders verwag om hulle eie sakgeld vir die doel te gebruik.
Julia Ormond
Julia Ormond (gebore 4 Januarie 1965) is 'n Engelse aktrise en vervaardiger. Sy is bekend vir haar rolle in die rolprente Legends of the Fall (1994), Sabrina (1995), The Curious Case of Benjamin Button (2008), en My Week with Marilyn (2011).
R372 (Suid-Afrika)
Die R372 is 'n streeksroete in Suid-Afrika wat Kuruman met Taung verbind via Reivilo. Die roete begin 14 km vanaf Kuruman waar die R372 aftak vanaf die R31-provinsiale pad en feitlik ooswaarts hou vir 76 km. Die roete word dan medebeskryf met die R371 tot in Reivilo vir 6 km en gaan dan ooswaarts vir 55 km tot in Taung waar dit by die N18-nasionale pad aansluit en eindig.
NGR 2-6-0T Durban & Pietermaritzburg
Die lokomotiewe genaamd "Durban" en "Pietermaritzburg" was die eerste stoomlokomotiewe wat deur die Natalse Regeringspoorweë aangekoop is.
Lingua Franca Nova
Lingua Franca Nova is 'n kunsmatige taal, deur Dr. C. George Boeree saamgestel, om as hulpmiddel te dien in internasionale kommunikasie. Dit is saamgestel uit 'n mengsel van die tale Frans, Italiaans, Portugees, Spaans en Katalaans, met 'n grammatika soortgelyk aan die kreoolse tale soos Bislama, Tok Pisin en Papiamentu. Die kort naam vir die taal is LFN. Die LFN-groep het hul eie wiki en sedert 19 April 2018 ook hul eie Wikipedia.
Inleiding
Die woordeskat van die taal is afkomstig van vyf romaanse tale: Frans, Spaans, Portugees, Italiaans en Katalaans, maar die grammatika is nader aan die kreool se tale. Soos meeste werkwoorde in Afrikaans, verander die werkwoord nie na aanleiding van die persoon nie:
Voorbeelde
Lingua Franca Nova [[Media:Introdui1.ogg|luister]]
Letterkunde
Die eerste oorspronklike roman wat in Lingua Franca Nova gepubliseer is, was La xerca per Pahoa ["die soektog na Pahoa"], geskryf deur Vicente Costalago; Uitgewers het in 2020 (internet) en 2021 (boek) begin. Die tweede oorspronklike boek wat gepubliseer is, was La marcia nonconoseda, ook deur dieselfde skrywer.
Grammatika
LFN het 'n analitiese grammatika en lyk soos die grammatika van tale soos die Haïtiaanse Kreools, Papiaments en Afrikaans.
Seweweeksvaring
Die Seweweeksvaring (Rumohra adiantiformis (G.Forst.) Ching) is 'n varingspesie wat in Suid-Afrika inheems is (Wes-Kaap, Oos-Kaap, KwaZulu-Natal, Mpumalanga, Limpopo), maar dit is nie endemies nie. Dit het 'n baie groot verspreidingsgebied wat Australië, Nieu-Seeland en Sentraal- en Suid-Amerika insluit. Dit word as veilig (LC) genoem op de SANBI-rooilys maar is nie aan evaluasie onderwerp nie.